

**LIETUVOS RESPUBLIKOS KULTŪROS MINISTRAS**

**ĮSAKYMAS**

**DĖL lietuvos respublikos kultūros ministro 2005 m. vasario 25 d. įsakymo nr. įv-66 „dėl nekilnojamojo kultūros paveldo tyrimų metu rastų archeologinių radinių perdavimo muziejams taisyklių patvirtinimo“ pakeitimo**

2016 m. birželio 1 d. Nr. ĮV-426

Vilnius

P a k e i č i u Lietuvos Respublikos kultūros ministro 2005 m. vasario 25 d. įsakymą Nr. ĮV-66 „Dėl Nekilnojamojo kultūros paveldo tyrimų metu rastų archeologinių radinių perdavimo muziejams taisyklių patvirtinimo“ ir jį išdėstau nauja redakcija:

**„LIETUVOS RESPUBLIKOS KULTŪROS MINISTRAS**

**ĮSAKYMAS**

Vadovaudamasis Lietuvos Respublikos kultūros paveldo apsaugos įstatymo 18 straipsnio 5 dalimi,

T v i r t i n u Archeologinio paveldo objekte tyrimų metu rastųradinių perdavimo muziejams taisykles (pridedama)“.

Kultūros ministras Šarūnas Birutis

PATVIRTINTA

Lietuvos Respublikos kultūros ministro

2005 m. vasario 25 d. įsakymu Nr. ĮV-66

(2016 m. birželio 1 d. įsakymo Nr. ĮV-426 redakcija)

**ARCHEOLOGINIO PAVELDO OBJEKTE TYRIMŲ METU RASTŲ RADINIŲ PERDAVIMO MUZIEJAMS TAISYKLĖS**

**I SKYRIUS**

**BENDROSIOS NUOSTATOS**

1. Archeologinio paveldo objekte tyrimų metu rastųradinių perdavimo muziejams taisyklės (toliau – taisyklės) reglamentuoja archeologinių tyrimų metu rastų archeologinių radinių (toliau – radiniai) perdavimą muziejams, kultūrinių rezervatų direkcijoms, vykdančioms ir muziejines funkcijas bei specializuotoms saugykloms (toliau – muziejai).

2. Taisyklių tikslas – nustatyti Archeologinio paveldo objekte tyrimų metu rastųradinių perdavimo muziejams tvarką, reglamentuoti šių radinių tyrimus ir viešinimą.

3. Archeologinio paveldo objekte tyrimų metu rasti radiniai perduodami muziejams, kurie įrašyti į Muziejų, kultūrinių rezervatų direkcijų bei specializuotų saugyklų sąrašą (toliau – Sąrašas), numatytą taisyklių priede, ir sistemingai užtikrina radinių apsaugą, apskaitą ir saugojimą.

4. Sprendimą dėl muziejaus įtraukimo į Sąrašą ar išbraukimo iš jo priima kultūros ministras. Prireikus sprendimas priimamas, atsižvelgiant į vieno iš nacionalinių muziejų, turinčių archeologinio profilio rinkinius ir pagal Lietuvos Respublikos muziejų įstatymo 4 straipsnio 2 dalies 1 punkto nuostatas atliekančių Lietuvos Respublikos muziejų ir juose esančių rinkinių metodinio apsaugos, apskaitos, eksponavimo ir tyrimo centro funkcijas, pateiktas išvadas.

5. Archeologinio paveldo objekte tyrimų metu rasti radiniai perduoti muziejams, juose tvarkomi Muziejuose esančių rinkinių apsaugos, apskaitos ir saugojimo instrukcijoje, patvirtintoje Lietuvos Respublikos kultūros ministro 2005 m. gruodžio 16 d. įsakymu Nr. ĮV-716 „Dėl Muziejuose esančių rinkinių apsaugos, apskaitos ir saugojimo instrukcijos patvirtinimo“ (toliau – Instrukcija), nustatyta tvarka.

6. Už Archeologinio paveldo objekte tyrimų metu rastus ir muziejui perduotus radinius neatlyginama.

7. Šiose Taisyklėse vartojamos sąvokos:

7.1. **Archeologinis radinys –** archeologinių tyrimų metu surastas artefaktas (dirbinys), ekofaktas, antropologinė medžiaga, įskaitant masinę ir zooarcheologinę medžiagą, vertingi archeologiniu, istoriniu, etniniu, religiniu, memorialiniu, techniniu, meniniu, estetiniu arba kitu požiūriu.

7.2. **Ekofaktas –** archeologinių tyrimų metu rastas mokslui svarbus gamtinės (gyvūninės, augalinės arba mineralinės) kilmės radinys.

7.3. **Masinė medžiaga –** archeologinių tyrimų metu gausiai randami archeologiniai radiniai, kurie nėra ypatieji (teikiantys esminę informaciją apie objekto pobūdį, chronologiją ir kultūrinę vertę).

7.4. **Tyrėjas** – fizinis asmuo, kuriam Kultūros paveldo departamentas prie Kultūros ministerijos išdavė leidimą atlikti archeologinius tyrimus.

7.5. **Zooarcheologinė medžiaga**  **–** archeologinių tyrimų metu rastos faunos (žinduolių, paukščių, žuvų, roplių, varliagyvių, vabzdžių, moliuskų ir kt.) liekanos.

7.6. **Antropologinė medžiaga –** archeologinių tyrimų metu rastas žmogaus skeletas, jo dalys ir bet kurios žmogaus kūno dalies fragmentas.

7.7. Kitos šiose Taisyklėse vartojamos sąvokos atitinka Lietuvos Respublikos nekilnojamojo kultūros paveldo apsaugos įstatyme, Lietuvos Respublikos kilnojamųjų kultūros vertybių apsaugos įstatyme, Lietuvos Respublikos muziejų įstatyme ir Paveldo tvarkybos reglamente PTR 2.13.01:2011 „Archeologinio paveldo tvarkyba“, patvirtintame Lietuvos Respublikos kultūros ministro 2011 m. rugpjūčio 16 d. įsakymu Nr. ĮV-538 „Dėl Paveldo tvarkybos reglamento PTR 2.13.01:2011 „Archeologinio paveldo tvarkyba“ patvirtinimo“ (toliau – Paveldo tvarkybos reglamentas), apibrėžtas sąvokas.

**II SKYRIUS**

**Archeologinio paveldo objekte TYRIMŲ METU rASTŲ**

**RADINIŲ PERDAVIMAS**

8. Archeologinio paveldo objekte tyrimų metu rastus radinius tyrėjas gali perduoti tik į Sąrašą įtrauktam muziejui. Tyrėjas muziejų pasirenka pagal:

8.1. tai, kur yra saugomi archeologinio paveldo objekte tyrimų metu anksčiau rasti radiniai, jei archeologinio paveldo objekto tyrimai tęstiniai;

8.2. archeologinio paveldo objekto ir surastų radinių reikšmingumą;

8.3. archeologinio paveldo objekto administracinę priklausomybę (kokioje apskrityje ar savivaldybėje yra archeologinis paveldo objektas), jei radiniai rasti naujame archeologinio paveldo objekte;

9. Antropologinė medžiaga, zooarcheologinė medžiaga ir ekofaktai perduodami į specializuotus rinkinius turintį muziejų arba specializuotą saugyklą.

10. Radiniai muziejui turi būti perduoti per vienerius metus nuo archeologinio paveldo objekto tyrimų pabaigos, išskyrus tuos atvejus, kai:

10.1. radiniai yra perduodami konservuoti/restauruoti kitoms institucijoms, tirti mokslinių tyrimų centruose/laboratorijose, surašant priėmimo-perdavimo aktą tarp tyrėjo ir šių institucijų ir jame nurodant muziejų, kuriam bus perduodami radiniai; šios institucijos perduoda konservuotus/restauruotus ar ištirtus radinius priėmimo-perdavimo akte nurodytam muziejui;

10.2. dėl didelės atliktų archeologinių tyrimų apimties ir (ar) didelio radinių skaičiaus, vadovaujantis Paveldo tvarkybos reglamente nustatyta tvarka, yra pratęstas archeologinių tyrimų ataskaitos pateikimo terminas.

11. Vieno archeologinio paveldo objekto tyrimų metu rasti radiniai perduodami tam pačiam muziejui. Jeigu muziejusraštu motyvuotai atsisako paimti radinius, pasirenkamas kitas Sąraše numatytas tinkamos rūšies muziejus.

12. Radinių perdavimo muziejui metu, remiantis tyrėjo parengtu perduodamų radinių sąrašu, surašomas radinių priėmimo-perdavimo aktas, prie kurio pridedamas minėtas sąrašas, parengtas vadovaujantis Paveldo tvarkybos reglamente nustatyta tvarka ir radinių priėmimo-perdavimo aktas, surašytas radiniams, perduotiems konservuoti/restauruoti kitoms institucijoms, tirti mokslinių tyrimų centruose/laboratorijose. Esant dideliam radinių kiekiui, išduodama pažyma, patvirtinanti radinių priėmimo-perdavimo faktą, o detalus priėmimo-perdavimo aktas surašomas atlikus jų patikrą.

13. Archeologinių tyrimų ataskaitą tyrėjas turi perduoti Muziejui, kuris priėmė radinius ne vėliau kaip per vieną mėnesį nuo ataskaitospriėmimo, vadovaujantis Paveldo tvarkybos reglamente nustatyta tvarka.

14.Muziejus, priėmęs radinius:

14.1. atsako už radinių apskaitą, saugojimą ir viešinimą;

14.2. turi teisę radinius įtraukti į ekspozicijas ir katalogus, tačiau privalo nurodyti archeologinius tyrimus atlikusį tyrėją, archeologinio paveldo objekto pavadinimą ir tyrimų metus. Ši taisyklė taikoma ir tretiesiems asmenims.

15. Tyrėjas turi teisę radinius skelbti privalomai nurodant radinio saugojimo vietą (muziejų) ir tyrinėti visais nedestrukciniais metodais, muziejaus patalpose ir už jų ribų, įskaitant užsienio mokslinių tyrimų centrus/laboratorijas.

**III SKYRIUS**

**BAIGIAMOSIOS NUOSTATOS**

16. Tyrėjai ir muziejai, pažeidę šių Taisyklių reikalavimus, atsako įstatymų ir kitų teisės aktų nustatyta tvarka.

Archeologinio paveldo objekte tyrimų metu rastųradinių perdavimo muziejams taisyklių priedas

**MUZIEJŲ, KULTŪRINIŲ REZERVATŲ DIREKCIJŲ BEI SPECIALIZUOTŲ SAUGYKLŲ SĄRAŠAS**

| **Eil.****Nr.** | **Įstaiga** | **Įstaigos buveinės adresas** |
| --- | --- | --- |
| **Nacionaliniai muziejai** |
| 1. | Lietuvos dailės muziejus | Didžioji g. 4, LT-01128 Vilnius |
| 2. | Lietuvos nacionalinis muziejus | Arsenalo g. 1, LT-01143 Vilnius |
| 3. | Nacionalinis M. K. Čiurlionio dailės muziejus | V. Putvinskio g. 55, LT-44248 Kaunas |
| 4. | Nacionalinis muziejus Lietuvos Didžiosios Kunigaikštystės valdovų rūmai | Katedros a. 4, LT-01143 Vilnius  |
| **Respublikiniai muziejai** |
| 5. | Šiaulių „Aušros“ muziejus | Vilniaus g. 74, LT-76283 Šiauliai |
| 6. | Trakų istorijos muziejus | Kęstučio g. 4, LT-21104 Trakai |
| 7. | Vytauto Didžiojo karo muziejus | K. Donelaičio g. 64, LT-44248 Kaunas |
| 8. | Žemaičių muziejus „Alka“ | Muziejaus g. 31, LT-87357 Telšiai |
| **Savivaldybių muziejai** |
| 9. | A. Baranausko ir A. Vienuolio-Žukauskomemorialinis muziejus | A. Vienuolio g. 2, LT-29147 Anykščiai |
| 10. | Alytaus kraštotyros muziejus | Savanorių g. 6, LT-62142 Alytus |
| 11. | Biržų krašto muziejus „Sėla“ | J. Radvilos g. 3, LT-41175 Biržai |
| 12. | Daugyvenės kultūros istorijos muziejus-draustinis | Aušros a. 10, LT-82206 Radviliškis |
| 13. | Kaišiadorių muziejus | Gedimino g. 85, LT-56144 Kaišiadorys  |
| 14. | Kauno miesto muziejus | Rotušės a. 15, LT-44279 Kaunas |
| 15. | Kėdainių krašto muziejus | Didžioji g. 19, LT-57255 Kėdainiai  |
| 16. | Kretingos muziejus | Vilniaus g. 20, LT-97104 Kretinga |
| 17. | Marijampolės kraštotyros muziejus | Vytauto g. 29, LT-68300 Marijampolė |
| 18. | Mažeikių muziejus | V. Burbos g. 9, LT-89218 Mažeikiai |
| 19. | Mažosios Lietuvos istorijos muziejus | Didžioji Vandens g. 2, LT-91246 Klaipėda |
| 20. | Molėtų krašto muziejus | Inturkės g. 4, LT-33141 Molėtai  |
| 21. | Nalšios muziejus | Laisvės a. 1, LT-18111 Švenčionys |
| 22. | Palangos kurorto muziejus | Birutės al. 34A, LT-00135 Palanga |
| 23. | Panevėžio kraštotyros muziejus | Vasario 16-osios g. 23, LT-35185 Panevėžys |
| 24. | Raseinių krašto istorijos muziejus | Muziejaus g. 3, LT-60123 Raseiniai |
| 25. | Rietavo Oginskių kultūros istorijos muziejus | L. Ivinskio g. 4, LT-90311 Rietavas |
| 26 | Rokiškio krašto muziejus | Tyzenhauzų g. 5, LT-42115 Rokiškis |
| 27. | Šilutės Hugo Šojaus muziejus | Lietuvininkų g. 4, LT-99185 Šilutė |
| 28. | Tauragės krašto muziejus | **Dariaus ir Girėno g. 5, LT-72215 Tauragė** |
| 29. | Ukmergės kraštotyros muziejus | Kęstučio a. 5, LT-20114 Ukmergė |
| 30. | Utenos kraštotyros muziejus | Utenio a. 3, LT-28248 Utena |
| 31. | Vilkaviškio krašto muziejus | Dvaro g. 10, Paežerių k., Šeimenos sen., LT-70372 Vilkaviškio r. |
| 32. | Žemaičių dailės muziejus | Parko g. 1, LT-90117 Plungė |
| **Kultūrinių rezervatų direkcijos** |
| 33. | Valstybinio Kernavės kultūrinio rezervato direkcija | Kerniaus g. 4a, Kernavė, LT-19172 Širvintų r. |
| **Specializuotos saugyklos** |
| 34. | Vilniaus universiteto Istorijos fakulteto Archeologijos katedra (zooarcheologinė medžiaga) | Universiteto g. 7, LT-01513 Vilnius |
| 35. | Vilniaus universiteto Medicinos fakulteto Anatomijos, histologijos ir antropologijos katedra (antropologinė medžiaga) | M.K. Čiurlionio g. 21/27, LT-03101 Vilnius |

\_\_\_\_\_\_\_\_\_\_\_\_\_\_\_\_\_\_